বাংলার দেখানো পথেই SIR ইস্যুতে পথে কংগ্রেস, ডিসেম্বরেই মেগা র‍্যালি

ওয়েবডেস্ক- বিহারের ভোটে (Bihar Vote) মুখ থুবড়ে পড়েছে কংগ্রেস (Congress)। সেই হারের পর এবার ঘুরে দাঁড়াতে ফের এসআইআর (SIR ) ইস্যুকে হাতিয়ার করল হাত শিবির, আর পথ দেখাল বাংলা। এসআইআর ইস্যুতে সংবিধান হাতে রাস্তায় নেমেছিলেন মুখ্যমন্ত্রী মমতা বন্দ্যোপাধ্যায়। এবার বাংলার পথ ধরেই SIR কে সামনে নেমে পথে নেমে আন্দোলনের সিদ্ধান্ত নিয়েছে কংগ্রেস (Congress)। ডিসেম্বরের (December) প্রথম সপ্তাহে রামলীলা ময়দানে নামবে কংগ্রেস। মেগা র‍্যালির আয়োজন করা হবে। দেশজুড়ে পাঁচ কোটি মানুষের স্বাক্ষর অভিযানে নামছে কংগ্রেস।

এসআইআর এখনও পর্যন্ত রাজনৈতিক দলগুলির কাছে একটি বড় ইস্যু। এদিকে বিহারে নির্বাচনের আগে কমিশন দাবি করেছিল, এসআইআর ভোটারদের কাছে কোনও সমস্যার কারণ নয়, যত সমস্যা দিল্লিতে। তবে দিল্লি ছাড়াও বাংলাও এসআইআর ইস্যুতে সোচ্চার হয়েছে। বাংলা-সহ ১২টি রাজ্য ও কেন্দ্রশাসিত অঞ্চলে এসআইআর ঘোষণা করেন মুখ্য নির্বাচন কমিশনার জ্ঞানেশ কুমার। তার এক সপ্তাহের মধ্যেই কলকাতার রাজপথে সংবিধান হাতে রাস্তায় নামেন মুখ্যমন্ত্রী মমতা বন্দ্যোপাধ্যায়।

এবার সেই পথেই এবার নামছে কংগ্রেস, তবে দুই সপ্তাহ পরে। মঙ্গলবার ইন্দিরা ভবনে এসআইআর-এর প্রক্রিয়া চলা ১২ রাজ্য ও কেন্দ্রশাসিত অঞ্চলের প্রদেশ নেতৃত্ব, পরিষদীয় দলনেতাদের সঙ্গে বৈঠকে করেন কংগ্রেস সভাপতি তথা রাজ্যসভার বিরোধী দলনেতা মল্লিকার্জুন খাড়গে। ছিলেন প্রাক্তন সভাপতি তথা লোকসভার বিরোধী দলনেতা রাহুল গান্ধী (Rahul Gandhi), সংগঠনের দায়িত্বপ্রাপ্ত সাধারণ সম্পাদক কে সি বেণুগোপাল ও অন্যান্য সাধারণ সম্পাদক ও পদাধিকারীরা। প্রায় তিন ঘণ্টা ধরে বৈঠক চল। এই বৈঠকের নির্যাস বিভিন্ন রাজ্যে এসআইআর সংক্রান্ত প্রস্তুতি, কীভাবে কাজ চলছে, এই ধরনের রিপোর্ট নেওয়া।

আরও পড়ুন- শিশুদের আধার বায়েমেট্রিক আপডেটে চার্জ আর লাগবে না!

সেই সঙ্গে পথে নেমে আন্দোলন সংগঠিত করার সিদ্ধান্ত নেওয়া হয়। বৈঠকে ছিলেন না শশী থারুর। এদিনের এই বৈঠকে জাতীয় নির্বাচন কমিশনের ভূমিকা নিয়ে অসন্তোষ প্রকাশ মল্লিকার্জুন খাড়গে। কংগ্রেস সভাপতি বলেন, নির্বাচন কমিশন যে বিজেপির সঙ্গে যোগসূত্রে নেই, সেটা প্রমাণ করতে হবে। ফের এদিনের বৈঠকে ভোট চুরির প্রশ্ন তুলে সরব হন রাহুল গান্ধী।

দেখুন আরও খবর-